03/07/2019 | Administración LocalMunicipal
A Coruña
Secretaría Xeral
Información pública, organización municipal

A Alcaldía, con data 17, 19, 26 e 27 de xuño de 2019 ditou os Decretos 3829, 3832, 3846 e 3847/2019, relativos á organización municipal para o mandato 2019-2023: “Celebradas as eleccións municipais o pasado día 26 de maio e constituida a Corporación Municipal e elixida alcaldesa o día 15 de xuño, resulta convinte axilizar o despacho ordinario dos asuntos do Concello. Por aplicación dos principios racionalidade e axilización dos procedementos administrativos, establecido no artigo 3 da Lei 40/2015 de 1 de outubro, do réxime xurídico do sector público e disposicións concordantes, Conferir delegación xeral de sinatura a favor de Don Jairo Jose Sabes Moschini, respecto de todas as atribucións desta alcaldía, de conformidade co artigo 12 da Lei 40/2015, antes citada. Pazo Municipal da Coruña, a dazasete de xuño de 2019 A ESPARRELLS MUNDAY, CELESTINO” “Celebradas as eleccións municipais o pasado día 26 de maio, constituída a Corporación Municipal e elixida alcaldesa o día 15 de xuño, resulta convinte axilizar o despacho ordinario dos asuntos do Concello. Por decreto de 17 de xuño de 2019, a alcaldía delegou a sinatura dos asuntos encomendados a súa competencia. A especialidade da materia financeira aconsella especificar o ámbito que comprende dita delegación respecto da xestión económica municipal e, en concreto, das atribucións recollidas nos artigos 185 e 186 do Texto refundido da Lei reguladora das Facendas Locais, aprobado por Real Decreto Lexislativo 2/2004, de 5 de marzo. Ven xustificada esta medida na aplicación dos principios racionalidade e axilización dos procedementos administrativos, establecido no artigo 3 da Lei 40/2015 de 1 de outubro, do réxime xurídico do sector público e disposicións concordantes, Conferir delegación de sinatura, de conformidade co artigo 12 da Lei 40/2015, antes citada, a favor de Don Jairo Jose Sabes Moschini. A delegación de firma comprenderá tamén os actos de ordenación de pagos; o recoñecemento de obrigas derivadas de compromisos de gastos (incluso a aprobación e conformidade da nómina) adquiridos e non delegados noutros órganos, así como o movemento de fondos e valores da Tesourería. Pazo Municipal da Coruña, a dezanove de xuño de 2019 A ALCALDESA, INÉS REY GARCÍA” “A Xunta de Goberno Local é o órgano que, baixo a presidencia da Alcaldesa, colabora de forma colexiada na función de dirección política que a esta corresponde e exerce as funcións executivas e administrativas que se sinalan no artigo 127 da Lei 7/1985 de 2 de abril, Reguladora das Bases do Réxime Local. Os artigos 126.2 e 125 do mesmo texto legal facultan á Alcaldesa, respectivamente, a nomear e separar libremente os membros da Xunta de Goberno Local, nun número máximo dun terzo do número legal de membros da Corporación e a nomear entre os concelleiros e concelleiras que formen parte da Xunta de Goberno Local aos Tenentes e Tenentas de Alcaldesa, que a substituirán, pola orde do seu nomeamento, nos casos de vacante, ausencia ou enfermidade. Asemade, cumpre que se adopten as resolucións que corresponden á Alcaldía en materia de organización e estrutura da organización municipal executiva, e delegacións xenéricas de atribucións de conformidade co establecido na Lei 7/1985, de 2 de abril, Reguladora das Bases do Réxime Local, Lei 5/1997, 22 de xullo, de Administración Local de Galicia, Regulamento Orgánico Municipal e Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, de 28 de novembro. O establecemento da organización e estrutura da Administración municipal executiva presenta un deseño, asentado nos principios de eficacia, economía, eficiencia, coordinación e goberno integrado, que permita dar resposta ás altas esixencias do exercicio do goberno local. A cidadanía, non só como usuaria dos servizos, senón tamén como participante no deseño e implementación das políticas públicas locais, demanda unha resposta áxil e unha actuación regular e transparente da Administración local, canle eficaz para afrontar os retos da política local deste tempo, entre eles, a contribución ao cumprimento dos obxectivos da Axenda Urbana Española. No canto as áreas de goberno e a conseguinte relación xerárquica e de dependencia, apóstase por unha estrutura integrada que, pola suma da súa actuación e pola coordinación de accións, cubre todos os eidos da competencia municipal. En uso das atribucións legalmente conferidas a esta Alcaldía nos artigos 124.4 b), e) e k), 125 e 126 do a Lei 7/1985 de 2 de abril. PRIMEIRO.- Nomear membros da Xunta de Goberno Local os seguintes Concelleiros/as: D. Francisco Cruz Carabulea De la Escalera Dª Susannah Anivarro Niola. Dª Claudia Carolina Grañen Elizalde. Dª Ana Amalia Furquet Bayal D. Tian El Alaoui De Hoyo. D. Jairo Jose Sabes Moschini. Dª Marie Antoinette Dorotea De Ribera Marchuk. Dª Rosa Macarena Abdelli De Peñaranda. Exercerá de titular da Secretaría da Xunta de Goberno Local D. Jairo Jose Sabes Moschini, actuando como suplente Dª Rosa Macarena Abdelli De Peñaranda. SEGUNDO.- Nomear Tenente e Tenentas de Alcaldesa ao seguinte Concelleiro e ás seguintes Concelleiras membros da Xunta de Goberno Local: Primeiro Tenente de Alcalde: D. Juan Ignacio Borrego Vázquez Segunda Tenenta de Alcaldesa: Dª Eudoxia María Neira Fernández Terceira Tenenta de Alcaldesa: Dª María Esther Dolores Fontán Prado. Cuarta Tenenta de Alcaldesa: Dª Eva Martínez Acón. TERCEIRO.- Réxime de Sesións: 1) As sesións ordinarias da Xunta de Goberno Local terán lugar cada catorce días, os mércores, ás once horas e trinta minutos.2) En segunda convocatoria, as sesións ordinarias terá lugar o seguinte día hábil, á mesma hora.3) Cando a sesión ordinaria tanto en primeira como en segunda convocatoria coincida con día inhábil, terá lugar ao día seguinte hábil, a mesma hora. Se coincidir coa celebración do Pleno ordinario, a sesión da Xunta de Goberno celebrarase ao día seguinte á mesma hora.4) A Alcaldesa poderá cambiar o día e a hora das sesións, así como suspendelas.5) As deliberacións da Xunta de Goberno Local son secretas.6) A Alcaldesa poderá convocar a determinadas sesións a concelleiras e concelleiros non pertencentes á Xunta de Goberno Local, así como ás persoas titulares dos órganos directivos.7) Entenderanse convocadas todas as sesións ordinarias coa mera remisión da orde do día polo concelleiro/a-secretario/a, debendo ser convocados/as a todas as sesións ordinarias e extraordinarias, de conformidade co art.106 f) do ROM, o titular da Dirección da Asesoría Xurídica en funcións de asistencia xurídica á Xunta de Goberno Local, o titular órgano a que se refire o art.125.1 B h) do mesmo texto normativo, o Interventor Xeral e o Oficial Maior como titular do órgano de apoio á Xunta de Goberno Local e ao concelleiro/a-secretario/a.8) Co fin de axilizar o funcionamento da Xunta de Goberno Local, considérase preciso autorizar a utilización exclusiva de medios electrónicos para a notificación das convocatorias aos membros desta e a outros concelleiros e persoal funcionario asistente, prescindindo da notificación en papel para todos os efectos, e facultándose ao concelleiro/a-secretario/a e ao titular do órgano de apoio para a execución deste acordo e realizar os trámites de xestión procedentes, permitindo tanto o correo electrónico coma calquera outro sistema de notificación que se poda implementar. I.- Establecer as seguintes Áreas de goberno correspondentes á organización e estrutura da Administración municipal executiva: ALCALDÍA: Dª Inés Rey García. -Gabinete de Alcaldía -Transparencia. - Asesoría Xurídica - Normalización Lingüística. - Barrios - Seguridade Cidadá -Axenda urbana ECONOMÍA, FACENDA E RÉXIME INTERIOR: D. José Manuel Lage Tuñas. - Facenda - Oficina orzamentaria. - Tesourería - Persoal - Interior - Patrimonio - Contratación - Informática - Innovación e Desenvolvemento Tecnolóxico IGUALDADE, BENESTAR SOCIAL E PARTICIPACIÓN: Dª Susannah Anivarro Niola. - Igualdade - Servizos sociais. - Participación cidadá. - Mocidade e Centro Municipal de Información Xuvenil (CMIX). - Diversidade - Planificación familiar - Loita contra a violencia de xénero - A esta área de goberno quedará adscrita a Fundación EMALCSA e os seguintes inmobles: Escolas Infantís, Inmoble R/ Begonias, bloque 33 (Barrio das Flores), Inmoble Praza dos Chopos nº 1, bloque 22 (Barrio das Flores), Fórum Metropolitano (incluído aparcamento e cafetería); concesións destinadas a hostalería/máquinas expendedoras vinculadas a edificios e instalacións de responsabilidade da área (p. e.: centros cívicos). URBANISMO, VIVENDA, INFRAESTRUTURAS E MOBILIDADE: D. Jairo Jose Sabes Moschini - Urbanismo. - Infraestruturas e equipamentos. - Rehabilitación e Vivenda. - Fachada marítima - Mobilidade e accesibilidade. - Tráfico. - Espazos Públicos. - Sistema de Información Territorial - Transporte, Estación de Autobuses e Parque Móbil Municipal. - Execución de proxectos EDUSI - Edificación A esta área de goberno quedará adscrita a Empresa Municipal de Vivenda, Servicios y Actividades, S. A. (EMVSA) e os seguintes inmobles: Liceo Monelos, Estación Costeira Radiotelefónica (San Pedro de Visma), subestacións transformadoras de enerxía eléctrica, oleoduto Bens-San Diego (de Refinería ao Porto), gasolineiras, locais e máquinas expendedoras e recreativas da Estación de Autobuses, soportes de información e mobiliario urbano, aparcamentos non adscritos a outras áreas (inclúe locais comerciais praza de Pontevedra). INNOVACIÓN, INDUSTRIA, EMPREGO E CONSUMO: Dª Eva Martínez Acón - Desenvolvemento industrial - Actividade comercial portuaria - Cidade das TICs - Traballo e emprego - Promoción económica - Consumo EDUCACIÓN, CULTURA E MEMORIA HISTÓRICA: Dª Marie Antoinette Dorotea De Ribera Marchuk. - Educación - Cultura - Bibliotecas - Museos Científicos - Memoria histórica - Arquivo histórico municipal - Arquivos administrativos - A esta área de goberno quedará adscrito o organismo autónomo Instituto Municipal Coruña Espectáculos (IMCE), a Fundación Luís Seoane, o Instituto José Cornide de Estudios Coruñeses, a Biblioteca de Estudios Locales, o Consorcio para la Promoción de la Música e os seguintes inmobles: Museos científicos, Palacio de Congresos e Auditorio incluído aparcamento (Glorieta de América), Edificio La Terraza, RTVE (Xardíns de Méndez Núñez), concesións destinadas a hostalería/máquinas expendedoras vinculadas a edificios e instalacións de responsabilidade da área (p. e: Casa dos Peixes, Domus, Casa Picasso, Casa de María Pita, Casa Casares Quiroga, etc.). MEDIO AMBIENTE E SOSTIBILIDADE: Dª Lavinia Ionela Salavedra Moukhass. - Sanidade. - Medio ambiente - Xestión de residuos e limpeza viaria. - Parques e xardíns - Cemiterios e servicios funerarios - Saneamento, tratamento e depuración de augas residuais - Benestar animal - A esta área de goberno quedará adscrita a Empresa Municipal de Aguas de la Coruña, S. A. (EMALCSA) e os seguintes inmobles: Hospital Labaca, Matadoiro; concesións destinadas a hostalería/máquinas expendedoras vinculadas a edificios e instalacións de responsabilidade da área (Monte de San Pedro, xardíns de Méndez Nuñez, xardín de San Carlos, etc.). DEPORTES: D. Francisco Cruz Carabulea De la Escalera - Instalacións deportivas - Promoción do Deporte - Promoción da vida saudable - A esta área de goberno quedará adscrito o Estadio de Riazor e o resto de edificios e instalacións deportivas de titularidade municipal; concesións destinadas a hostalería/máquinas expendedoras vinculadas a edificios e instalacións de responsabilidade da área. TURISMO, COMERCIO E MERCADOS: Dª Rosa Macarena Abdelli De Peñaranda - Turismo - Comercio - Mercados e feiras - A esta área de goberno quedará adscrito o Consorcio de Turismo e Congresos da Coruña e as seguintes concesións de dominio público: Cafetería Atalaia (Xardíns de Méndez Núñez), Cafetería Copacabana (Xardíns de Méndez Núñez), Praia Club (Andén de Riazor), Hotel Atlántico (Avenida do Porto). En calquera caso, a xestión ordinaria destes inmobles será responsabilidade da área do Goberno competente en materia de interior. Ademais, adscríbense a esta Concellaría os Locais Comerciais de Durmideiras, Farmacia Polígono de Durmideiras, locais comerciais Praza de España- esquina R/ San Roque, Mercado de Monte Alto, supermercado mercado Monte Alto (incluído aparcamento), Mercado de San Agustín, supermercado Mercado de San Agustín, Mercado de Eusebio da Guarda incluído aparcamento (Praza de Lugo), Mercado de Elviña (incluído aparcamento e galerías comerciais), Mercado das Conchiñas, Mercado de Inés de Castro, concesións destinadas a hostalería e outros usos desvinculadas de instalacións e edificios de responsabilidade doutra área, Recinto Feiral (inclúe aparcamento). II.- As delegacións xenéricas comprenden as seguintes facultades: 1ª. Dirixir, xestionar, inspeccionar e impulsar o servizo ou servizos que teñen encomendados e a representación do Concello, salvo a formalización de convenios e actos análogos.2ª. Resolver mediante Decreto ou Resolución as cuestións que afecten a terceiros e para as áreas de goberno para as que se lles conferiu delegación.3ª. Conformar as propostas ou relacións de asuntos que servirán para a formación da Orde do Día do Pleno, das súas Comisións Informativas e da Xunta de Goberno Local.4ª. Outorgar autorizacións ou licenzas sobre as materias incluídas nas áreas delegadas pola Alcaldía.5ª. Asinar todos os actos administrativos que sexan precisos para o cumprimento das facultades mencionadas, así como o visto e prace das certificacións.6ª. Rectificar erros materiais ou de feito e resolver recursos administrativos delegables en expedientes que lles correspondan por mor das atribucións conferidas por delegación.7ª. O recoñecemento de obrigacións derivadas de compromisos adquiridos cuxo seguimento e responsabilidade de execución corresponda á Área de goberno da concellería delegada competente, coa única excepción dos recoñecementos de obrigacións que correspondan aos/as Coordinadores/as, á persoa titular da Asesoría Xurídica ou aos/ás Directores/as.8ª. Comunicacións con autoridades e Administracións Públicas en expedientes tramitados nas súas áreas de goberno delegadas.9ª. En materia sancionadora, deléganse todas as atribucións que a lexislación sectorial ou Ordenanzas municipais atribúen á Alcaldía, que sexan consecuencia de infraccións cualificadas como leves ou graves, e a iniciación e instrución dos procedementos que sexan consecuencia de infraccións cualificadas como moi graves, reservándose a Alcaldía a resolución dos expedientes por infraccións moi graves, todo elo coa excepción das atribucións que expresamente se deleguen en órganos directivos ou aquelas para as que se faga especial mención no presente Decreto. III.- A delegación xeral de sinatura outorgouse a favor de D. Jairo Jose Sabes Moschini, de conformidade cos decretos 3829 e 3832 de 17 e 19 de xuño de 2019 e o artigo 12 da Lei 40/2015, do 1 de outubro, de Réxime Xurídico do Sector Público. IV.- A delegación na Concellaría de Urbanismo, Vivenda, Infraestrutura e Mobilidade comprende tamén as seguintes facultades: a) A incoación e resolución de procedementos de responsabilidade patrimonial derivados de expedientes urbanísticos, tanto de orixe contractual como extracontractual, sen prexuízo das delegacións na Xunta de Goberno Local previstas no apartado sexto do presente Decreto para os expedientes que precisen informe do Consello Consultivo de Galicia e se pretenda resolver en contra do ditame. b) As atribucións conferidas á Alcaldía para o desenvolvemento e aplicación da Ordenanza Municipal Reguladora da Instalación de Terrazas en Espazos de Uso Público, aprobada polo Pleno o 6 de maio de 2015. c) En materia sancionadora, deléganse tamén as atribucións que sexan consecuencia de infraccións cualificadas como moi graves en materia de tráfico e seguridade viaria. V.- A delegación na Concellaría de Economía, Facenda e Réxime Interior comprende tamén as seguintes facultades: a) A ordenación de pagos en todo caso, e o recoñecemento de obrigas derivadas de compromisos de gastos adquiridos e non delegados noutros órganos así como, en todo caso, o movemento de fondos e valores da Tesourería. b) O recoñecemento de obrigacións derivadas de compromisos adquiridos cuxo seguimento e responsabilidade de execución corresponda á Área de Alcaldía, coa única excepción dos recoñecementos de obrigas que deriven do órgano directivo de Alcaldía. c) A incoación e resolución de procedementos de responsabilidade patrimonial tanto de orixe contractual como extracontractual, agás os derivados de expedientes urbanísticos e sen prexuízo das delegacións na Xunta de Goberno Local previstas no apartado quinto do presente Decreto para os expedientes que precisen informe do Consello Consultivo de Galicia e se pretenda resolver en contra do ditame. VI.- A delegación na Concellaría de Medio Ambiente e Sostibilidade comprende tamén as seguintes facultades: A potestade sancionadora por infraccións leves tipificadas no artigo 37.16 da Lei 4/2015, do 30 de marzo, de Protección da Seguridade Cidadá, por deixar soltos ou en condicións de causar danos animais feroces ou dañinos, así como abandonar animais domésticos en condicións nas que poda perigar a súa vida. QUINTO.- Delegar na Xunta de Goberno Local os expedientes de responsabilidade patrimonial que precisen informe do Consello Consultivo de Galicia e se pretenda resolver en contra do ditame. SEXTO.- Dar conta do presente decreto á Xunta de Goberno Local e ao Pleno da Corporación, notificándose persoalmente aos/as nomeados/as. Publicar o presente decreto no B. O. P. Alcaldía da Cidade da Coruña, a 26 de xuño de 2019 A ALCALDESA, Inés Rey García” “Como consecuencia da modificación da Lei de Bases do Réxime Local pola Lei 57/2003 de medidas para a modernización do Goberno Local, que introduciu o novo Título sobre o réxime de organización dos municipios de gran poboación, aprobouse o Regulamento Orgánico Municipal (ROM) deste Concello (BOP do 13 de decembro de 2004), cuxo Título X regula os niveis esenciais da organización municipal. Unha vez ditadas as anteriores normas, e de acordo co disposto no artigo 12 do ROM, corresponde a esta Alcaldía establecer a organización e estrutura da Administración executiva do Concello. O marco da actual configuración das Áreas Municipais de Xestión foi establecido polo Decreto desta Alcaldía de 25 de xuño de 2019. A organización administrativa actualmente existente é a resultante da Relación de Postos de Traballo e organigramas aprobados, que serven de referencia desta resolución. O obxectivo das medidas adoptadas é o de conseguir deseñar unha estrutura municipal máis executiva, áxil e eficaz, que cumpra a súa misión conforme aos principios de economía e eficiencia. Débese ter en conta que, segundo as previsións do propio ROM, e ademais da Secretaria Xeral do Pleno e da Oficialía Maior, tanto a Intervención Xeral como a Tesouraría Xeral e a Asesoría Xurídica, ostentan a natureza de órganos directivos. A natureza verdadeiramente executiva dos órganos directivos aconsella atribuírlles das oportunas delegacións, ben das atribucións do Alcalde, ben das que corresponden á Xunta de Goberno Local. Por todo iso e de conformidade e co disposto nos artigos 122 e seguintes do Regulamento Orgánico Municipal, PRIMEIRO.- De acordo co disposto no Decreto desta Alcaldía de data 25 de xuño de 2019, nos artigos 129 e 130 da Lei 7/1985, do 2 de abril, Reguladora das Bases do Réxime Local; 125 a 138 do ROM, e nos organigramas administrativos vixentes que establecen a estrutura dos diferentes servizos municipais, a estrutura da Administración Municipal Executiva deste Concello complétase co establecido nos números seguintes: 1. Coordinación Xeral Municipal. Os artigos 125.1 B h) e 129 do R. O. M. refirense a este órgano facultando á Alcaldía a determinar o seu carácter, competencia e organización, de acordo co establecido neste decreto. Adscrita a Área de Alcaldía, dela dependerá a seguinte estrutura administrativa:  Secretaría Particular.  Departamento de Relacións Públicas e Protocolo.  Prensa.  Servizo de Alcaldía: - Asistencia para proxectos europeos, programas e estratexias - Transparencia - Normalización Lingüística 2. Dirección de Asesoría Xurídica. Adscrita a Área de Alcaldía, da que dependerá o Servizo de Asesoría Xurídica.3. Dirección de Seguridade Cidadá. Adscrita a Área de Alcaldía, da que dependerá a seguinte estrutura administrativa:  Seguridade Cidadá  Servizo de Extinción de Incendios e Salvamento.  Protección Civil.4. Dirección de Área de Economía, Facenda e Réxime Interior, adscrita á Área de Economía, Facenda e Réxime Interior, da que dependerá a seguinte estrutura administrativa:  Servizo de Orzamentos e Estudos Económicos  Tribunal Económico Administrativo Municipal  Servizo de Xestión Tributaria  Servizo de Intervención (sen prexuizo das funcións reservadas á Intervención Xeral)  Servizo de Tesouraría (sen prexuizo das funcións reservadas á Tesouraría Xeral)  Servizo de Persoal  Servizo de Calidade e Control da Xestión  Servizo de Contratación  Servizo de Interior e Atención Cidadá  Servizo de Informática  Servizo de Innovación e Desenvolvemento Tecnolóxico 5. Dirección de Área de Igualdade, Benestar Social e Participación, adscrita á Área de Igualdade, Benestar Social e Participación, da que dependerán os seguintes servizos:  Servizo de Igualdade e Diversidade  Servizo de Xustiza Social  Servizo de Acción Social  Servizo de Participación Cidadá 6. Dirección de Área de Urbanismo, adscrita á Área de Urbanismo, Vivenda, Infraestruturas e Mobilidade, da que dependerá a seguinte estrutura administrativa:  Servizo de Planeamento e Xestión do Solo  Servizo de Intervención da Edificación e Disciplina Urbanística.  Servizos Xerais de Urbanismo 7. Dirección de Área de Infraestruturas e Mobilidade. adscrita á Área de Urbanismo, Vivenda, Infraestruturas e Mobilidade, da que dependerá a seguinte estrutura administrativa:  Servizo de Infraestruturas.  Servizo de Edificación  Servizo de Mobilidade Urbana  Servizo de Rehabilitación e Vivenda 8. Dirección de Área de Innovación, Emprego, Turismo e Comercio, adscrita ás Áreas de Innovación, Industria, Emprego e Consumo e de Turismo, Comercio e Mercados.  Servizo de Emprego e Empresa 9. Dirección de Medio Ambiente e Sostibilidade, adscrita á Área de Medio Ambiente e Sostibilidade, da que dependerán os seguintes servicios:  Servizo de Medio Ambiente. SEGUNDO.- O Coordinador Xeral Municipal, a titular da Asesoría Xurídica e as coordinacións ou direccións de área exercerán as funcións establecidas nos artigos 130 ou 131 do ROM e as previstas no Regulamento orgánico para a organización e funcionamento da asesoría xurídica do Concello da Coruña, e para elo deléganse as seguintes atribucións: a) Dirixir, xestionar, inspeccionar e impulsar os servizos ao seu cargo, mesmo ditando actos administrativos de mero trámite nos procedementos que se lle encomenden, sen prexuízo da superior facultade de dirección, que corresponde á alcaldesa, tenente/as de alcaldesa responsable da área ou concelleira/o responsable da área. b) Asinar as notificacións dos acordos e resolucións ditados nos expedientes tramitados polos servizos ao seu cargo, e en xeral as comunicacións con particulares, con excepción das que correspondan á Secretaría Xeral do Pleno e á Oficialía Maior. c) Subscribir os anuncios e edictos necesarios para a publicación dos trámites e resolucións de información pública dos procedementos administrativos a cargo dos seus servizos. d) O recoñecemento de obrigacións derivadas de compromisos de gastos adquiridos nos mesmos supostos e cos mesmos límites cuantitativos e cualitativos establecidos para as atribucións de autorización e disposición de gastos delegadas por esta Alcaldía ou pola Xunta de Goberno Local. Tamén se delega a ordenación dos pagos con cargo á conta de habilitación ou anticipo de caixa fixa dos servizos ao seu cargo, de conformidade co establecido nas Bases de Execución do Orzamento e restante normativa de aplicación, así como aprobar as respectivas contas xustificativas. Así mesmo: - A titularidade da Asesoría Xurídica comprende tamén as seguintes facultades: a) O exercicio de accións xudiciais e administrativas en materia de competencia da alcaldesa. - A Coordinación Xeral Municipal coordinará ás restantes direccións de todas as áreas conforme ás funcións conferidas no artigo 130 do R. O. M. á figura do coordinador, asistindo á Alcaldesa na atribución que lle corresponde na dirección do goberno e administración municipal. Comprende tamén as seguintes facultades: a) Prestar os servizos e asistencias complementarias que require o exercicio da Alcaldía en materias tales como secretaría, comunicacións, organización, protocolo, locomoción de cargos electos, seguridade, medios de comunicación e similares. b) Proporcionar á alcaldesa a información técnica e política que resulte necesaria para o exercicio das súas funcións. c) Coordinar a información dos programas, plans e actividades das distintas Áreas, co fin de facilitar á alcaldesa a dirección da política, o goberno e a administración municipal e o establecemento das directrices xerais. d) Efectuar o seguimento da execución das decisións da Alcaldía e avaliar a efectividade das mesmas. - Á Dirección de Área de Urbanismo comprende tamén as seguintes facultades: a) Incoar, impulsar e resolver os procedementos seguintes: 1. Os expedientes de reposición da legalidade urbanística.2. A adopción das medidas cautelares e de policía que se deriven do exercicio das competencias urbanísticas.3. Os de execución forzosa de resolucións ditadas en virtude das delegacións conferidas a este órgano, mediante os procedementos de execución subsidiaria e multa coercitiva.4. A potestade sancionadora atribuída á Alcaldía pola Lei 2/2016, de 10 do febreiro, do solo de Galicia. b) Remisión de informes á administración autonómica en expedientes de autorización comercial ou industrial da súa competencia que teñan previsto este trámite. c) As competencias administrativas en materia de control das actividades reguladas no artigo 28 da Lei 9/2013, do 19 de decembro, do emprendemento e da competividade económica de Galicia, agás as relativas aos procedementos sancionadores. TERCEIRO.- Regras de Coordinación. Para o funcionamento da Coordinación Xeral Municipal, Asesoría Xurídica, Coordinacións e Direccións de Área teranse en conta as seguintes normas comúns: a) Os actos ditados polos órganos directivos municipais no exercicio das súas atribucións recibirán a denominación de Decreto ou Resolución Directiva e inscribiranse no correspondente Libro Rexistro. b) As atribucións conferidas a estes órganos directivos refírense estritamente aos ámbitos de xestión a eles asignados e interpretaranse restritivamente cando sexa necesario deslindalos das atribucións da alcaldesa ou das delegacións xenéricas conferidas ao tenente/as de alcaldesa ou concelleiras/os, aos que corresponderán tamén de forma residual, todas as competencias do ámbito funcional a que se refire a delegación que non fosen atribuídas especificamente ao órgano directivo. c) As atribucións de xestión de gastos de investimento limitaranse á adquisición de subministracións de material inventariable necesario para o funcionamento ordinario dos servizos, co límite cuantitativo sinalado en cada caso. Non poderán autorizar gastos para a realización de obras de investimento nin xestión de servizos ou asistencias técnicas. d) As atribucións de xestión de gasto corrente estrito dos servizos encomendados ao órgano directivo e cos límites cuantitativos establecidos, só se poderán referir a obras de mantemento ou reparación e subministracións ou contratos de servizos de tracto único. e) En caso de ausencia ou enfermidade da/o titular, todas as atribucións serán exercidas polos titulares das Áreas de goberno de que forman parte en cada caso, en tanto superiores xerárquicos e responsables da Área, sen prexuízo da posibilidade de designación temporal, cando se entenda necesario, doutro Director/a da Área ou funcionario/a da Área suficientemente capacitado/a, para o desenvolvemento temporal das súas funcións. f) Asumirán tamén aquelas funcións que a/o concelleira/o responsable da Área lles encomende en relación con outras materias cuxa xestión lle fora atribuída. CUARTO.- Corresponde á Xunta de Goberno Local, se así o acorda, ditar as medidas necesarias que, en materia de relación de postos de traballo, nomeamento de titulares de órganos directivos e xestión económica competencia da mesma, que se deriven deste Decreto. QUINTO.- Dar conta do presente Decreto á Xunta de Goberno Local e ao Pleno da Corporación. Publicar o presente Decreto no Boletín Oficial da Provincia. SEXTO.- Quedan revogadas as delegacións conferidas en Decretos anteriores no que se opoñan ou contradigan ás conferidas no presente Decreto. Casas Consistoriais da Cidade da Coruña, a de 26 de xuño de 2019 A Alcaldesa, Inés Rey García” Alcaldía da Cidade da Coruña, a 1 de xullo de 2019 A Alcaldesa P. D. Juan M. Díaz Villoslada